ตุ่มppe กับตุ่มอีสุกอีใส ต่างกันอย่างไรค่ะ
สวัสดีค่ะ ตุ่ม PPE เป็นรอยโรคทางผิวหนังที่พบได้ในคนไข้ที่มีเชื้อ hiv ลักษณะจะเป็นตุ่มคันแดงอักเสบ คล้ายยุงหรือแมลงกัดได้ บางครั้งอาจแยกจากกันยากกับตุ่มถูกแมลงกัดธรรมดา ตุ่มนี้หลังอักเสบจะขึ้นเป็นรอยดำ บางรายอาจมีหนองจากการติดเชื้อแทรกซ้อน มักเป็นแผลเรื้อรังเกิน 1 สัปดาห์ส่วนตุ่มอีสุกอีใสมักตุ่มนูนขนาดเล็ก หรือตุ่มน้ำใส ๆ ทั่วร่างกาย มักจะเป็นอยู่ประมาณ 5-7 วัน แล้วค่อยๆยุบไป อาจมีไข้ต่ำๆระหว่างเป็น หลังหายอาจทิ้งรอยดำเอาไว้ได้บ้างแต่จะค่อยๆจางไปหากไม่แน่ใจว่าตุ่มที่ขึ้นตามร่างกายเป็นตุ่มจากอะไร ควรไปพบแพทย์เพื่อตรวจเพิ่มเติม และเจาะเลือดตรวจ hiv หากมีความเสี่ยงเช่นเรื่องของการมีเพศสัมพันธ์ไม่ป้องกัน การใช้ของมีคมร่วมกับผู้อื่น เคยมีประวัติรับเลือด เป็นต้นการดูแลตัวเองเบื้องต้น ไม่ไปแกะเกาตุ่ม ใช้น้ำเปล่าสะอาดล้างได้ สามารถทานอาหารได้ทุกชนิด ควรอยู่ในที่ที่อากาศถ่ายเทดี ไม่ร้อนหรืออับชื้น